section_heading: Razvijenost Hrvatske po županijama
paragraph_text: Ta usporedba ukazuje i na produbljavanje razlika među županijama. Tako je zagrebački BDP po stanovniku 2018. prema prethodnoj godini povećan za nešto manje od 9 posto ili 1.816 eura, dok je u Virovitičko-podravskoj župsniji taj rast iznosio manje od 1 posto ili 45 eura. Proizilazi da je 2017. godine BDP po stanovniku u Gradu Zagrebu bio 3,22 puta veći nego u Virovitičko-podravskoj županiji, ta je razlika u 2018. godini povećana na 3,48 puta.